Temeljem članka 23. Statuta Općine Žepče ( Službeni glasnik Općine Žepče, broj: 4/09), a u svezi sa Rješenjem, broj: 06-05-11035-9/01 od 05.06.2020.g. i Rješenjem, broj: 06-04/2-04-5256/20 od 20.07.2020.g., Ministarstva za pravosuđe i upravu Zeničko-dobojskog kantona, Općinsko vijeće na svojoj 39.sjednici od 22.10.2020.godine donosi

**O D L U K U**

**o izmjeni i dopuni Odluke o stjecanju svojstva javnog dobra u općoj upotrebi,**

**broj: 01-23-46/19 od 29.03.2019.g.**

Članak 1.

Vrši se izmjena članka 3. gore navedene Odluke i glasi: „Općina Žepče će nekretnine sa svojstvom javnog dobra iz članka 1. povjeriti na upravljanje Nogometnom klubu „Žepče 1919“ sa sjedištem u Žepču, ul. Omladinska bb, na osnovu posebnog ugovora“.

Članak 2.

Ova Odluka stupa na snagu danom donošenja i objavit će se u Službenom glasniku Općine Žepče.

Broj: 01-19-152/20 PREDSJEDAVAJUĆI

Datum, 03.11.2020.godine OPĆINSKOG VIJEĆA

 Muhamed Jusufović

■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■

Temeljem članka 42. Zakona o prostornom uređenju i građenju („Službene novine Zeničko-dobojskog kantona“, broj: 1/14) i članka 23. Statuta općine („Službeni glasnik općine Žepče“ broj: 4/09) Općinsko vijeće Žepče na 39. sjednici održanoj 22.10.2020.godine, donosi:

**O D L U K U**

**o usvajanju parcijalne izmjene**

**Regulacionog plana grada Žepče**

Članak 1.

Ovom Odlukom odlučuje se parcijalnoj izmjeni Regulacionog plana grada Žepče usvojenog Odlukom SO-e broj: 01-023-85/77 od 10.03. 1977. godine, objavljen u („Službenom glasniku općine Žepče“ broj: 1/77) i izmjena usvojena Odlukom O.V-a Žepče broj: 01-23-144/96 od 20.12.1996 godine.

 Članak 2.

Parcijalna izmjena Urbanističkog plana koji je sastavni dio Regulacionog plana, obuhvata dio zemljišta u ul. Novo Naselje u Žepču, na dijelu individualne stambene izgradnje, označeno sa kč. broj:725/71 zv. „Podovi“, K.O. Žepče-van, ukupne površine P=600 m2, upisano u P.L.2178, K.O Žepče-van, državna svojina korisnik Zoran (Niko) Travančić dijelom 1/1.

U svrhu izmjene urbanističko tehničkih uvjeta za izgradnju stambenog objekta, odnosno predviđeni

gabariti objekta zbog dogradnje na postojeći stambeni objekt.

Članak 3.

Urbanističko tehnički uvjeti za dogradnju stambenog objekta:

Lokacija: oblik i veličina parcele se zadržava, k.č. br. 725/71 K.O.Žepče-van, površina parcele P= 600m2

Dogradnja: vršiti sa zapadne strane uz fasadu postojećeg stambenog objekta, pravokutnog oblika u dim: 4,4 x 7,0 m, tako da ukupni gabariti stambenog objekta nakon dogradnje iznose: 12,4 x11,0m

Katnosti dograđenog dijela: P+Pk,

Ulaz u dograđeni dio objekta: sa južne strane,

Krov: dvostrešni, pad krovnih ploha sjever-jug, strmi krov, uklopiti u postojeći krov stambenog objekta,

Karakter objekta: stalni rađen od čvrstog građevnog materijala kao što su ab. konstruktivni sustav povezan Glavna fasada –južna fasada koju treba naglasiti kao glavnu fasadu sa otvorima i adekvatnim detaljima.

Oblikovanje: objekt obraditi termoizolacionim materijalima. Materijalizaciju, kao i boje za objekt uraditi u skladu sa pravilima struke za energetski efikasne objekte (svijetli tonovi), sve ukomponirati sa postojećim objektom, tako da predstavlja jedinstvenu cjelinu.

Prostorno organiziranje građevinske parcele; podrazumijeva najmanje jedno parking mjesto na južnoj strani, plato ispred ulaza, ostalu površinu ozeleniti.

Instalacije: Postojeći objekt je priključen na raspoložive infrastrukturne sustava, tako da će se dograđeni dijelovi prikljućiti na postojeću instalaciju.

Članak 4.

Točan položaj, veličina i oblik dograđenog objekta sa detaljnim opisima: lokacije, objekta, prikaz građevinske i regulacijske linije riješeni su detaljno u Planu parcelacije.

Članak 5.

Ova Odluka- urađeno parcijalno rješenje - PLAN PARCELACIJE - označen brojem: 03-19-4-1646/20 od 05.10.2020.godine, urađen od strane Službe za graditeljstvo i prostorno uređenje općine Žepče, činit će sastavni dio Regulacionog plana grada Žepča usvojenog odlukom SO-e broj: 01-023-85/77 od 10.03.1077 godine, objavljen u “Službenom glasniku općine Žepče”, broj 1/77 i izmjene usvojene Odlukom Općinskog vijeća Žepče br.01-23-144/96 od 20.13.1996 godine.

Članak 6.

Za provođenje ove Odluke zadužena je Služba za graditeljstvo i prostorno uređenje općine Žepče

Članak 7.

Ova Odluka stupa na snagu danom donošenja, a objavit će se u „Službenom glasniku općine Žepče“.

Broj: 01-19-153/20 PREDSJEDAVAJUĆI

Datum, 03.11.2020.godine OPĆINSKOG VIJEĆA

 Muhamed Jusufović

■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■

Temeljem članka 42. Zakona o prostornom uređenju i građenju („Službene novine Zeničko-dobojskog kantona“, broj: 1/14) i članka 23. Statuta općine („Službeni glasnik općine Žepče“ broj: 4/09) Općinsko vijeće Žepče na 39. sjednici održanoj 22.10.2020.godine, donosi:

**O D L U K U**

**o usvajanju parcijalnoj izmjeni**

**Regulacionog plana grada Žepče**

Članak 1.

Ovom Odlukom odlučuje se o parcijalnoj izmjeni Regulacionog plana grada Žepče objavljenom u „Službenom glasniku općine Žepče“ broj: 1/77; 4/13 i 4/17.

Članak 2.

Parcijalna izmjena Regulacionog plana grada Žepče obuhvata zemljište u Novom Naselju u K.O. Žepče-van, označeno sa:

- kč. broj:633/13 zv. „Biljuva“, oranica/njiva 3. klase, upisano u P.L.1430,

- kč. broj:633/14 zv. „Biljuva“, oranica/njiva 3. klase, upisano u P.L.1437,

- kč. broj:633/29 zv. „Biljuva“, kuća i zgrada i dvorište, upisano u P.L.1471,

- kč. broj:633/31 zv. „Biljuva“, kuća i zgrada i dvorište, upisano u P.L.1414,

- kč. broj:633/46 zv. „Biljuva“, kuća i zgrada i dvorište , upisano u P.L.1442,

- kč. broj:633/70 zv. „Biljuva“, oranica/njiva 3. klase, upisano u P.L.1507

- kč. broj:633/72 zv. „Biljuva“, oranica/njiva 3. klase, upisano u P.L.1508

- kč. broj:633/73 zv. „Biljuva“, oranica/njiva 3. klase, upisano u P.L.1509

- kč. broj:633/74 zv. „Biljuva“, oranica/njiva 3. klase, upisano u P.L.1446

- kč. broj:633/75 zv. „Biljuva“, oranica/njiva 3. klase, upisano u P.L.1510

- kč. broj:633/123 zv. „Biljuva“, oranica/njiva 3. klase, upisano u P.L.1968

U svrhu urbane preparcelacije, kompletiranja postojećih urbanističko građevinskih parcela, sa graničnim dijelovima „zelenih površina“ koje čine dijelovi zemljišta označeno sa:

- k.č. 633/118 zv. Biljuva“, oranica/njiva 3 klase, ukupne površine P=19.512m2 upisano u P.L. 128 drž. svojine

 korisnik Općina Žepče dijelom 1/1,(površina koja je obuhvaćena planom parcelacije P=4.465 m2)

- dio zemljišta označeno sa k.č. 633/117 zv. Biljuva“, oranica/njiva 3 klase, ukupne površine P=4.980 m2 upisano u

 P.L. 128 drž. svojine korisnik Općina Žepče dijelom 1/1,(površina koja je obuhvaćena planom parcelacije P=117 m2).

 Kompletiranjem parcela se stvara veći urbani komfor i rješava se održavanja zapuštenih zelenih površina.

Članak 3.

Točan oblik i površine kompletiranih urbanističko građevinskih parcela sa detaljnim opisom i izmjerama, te promjene veličine i oblika parcela prikazani su na grafičkom dijelu Plana parcelacije.

Članak 4.

Ova Odluka – urađeno parcijalno rješenje – PLAN PARCELACIJE broj: 03-19-4-1943/2020 od 19.08.2020.godine urađen od strane Službe za graditeljstvo i prostorno uređenje općine Žepče sukladno članku 40. Zakona o prostornom uređenju i građenju ( „Službene novine ZDK“ broj: 1/14 ), činit će sastavni dio Regulacionog plana grada Žepče („Službeni glasnik općine Žepče“ broj: 1/77 ; 4/13 i 4/17 ).

Članak 5.

O provođenju ove Odluke zadužena je Služba za graditeljstvo i prostorno uređenje općine Žepče.

Broj: 01-19-154/20 PREDSJEDAVAJUĆI

Žepče, 03.11.2020 godine OPĆINSKOG VIJEĆA

 Muhamed Jusufović

■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■

Temeljem članka 23. Statuta općine Žepče i članka 98. Poslovnika o radu Općinskog vijeća (''Službeni glasnik Općine Žepče'', broj:4/09), Općinsko vijeće Žepče je na svojoj 39. sjednici održanoj 22.10.2020.godine donijelo

**Z A K LJ U Č A K**

1. Općinsko vijeće Žepče usvaja Program kapitalnih investicija za period 2020-2024.
2. Zaključak stupa na snagu danom donošenja, a objavit će se u Službenom glasniku općine Žepče.

Broj: 01-04-155/20 PREDSJEDAVAJUĆI

Žepče, 03.11.2020.godine OPĆINSKOG VIJEĆA

 Muhamed Jusufović

■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■

Temeljem članka 23. Statuta općine Žepče i članka 98. Poslovnika o radu Općinskog vijeća (''Službeni glasnik Općine Žepče'', broj:4/09), Općinsko vijeće je na svojoj 39. sjednici održanoj 22.10.2020.godine donijelo

**Z A K LJ U Č A K**

1. Općinsko vijeće prima k znanju Informaciju o radu osnovnih i srednjih škola za školsku 2019/2020 godinu.
2. Zaključak stupa na snagu danom donošenja i objavit će se u Službenom glasniku općine Žepče.

Broj: 01-34-156/20 PREDSJEDAVAJUĆI

Datum, 03.11.2020.godine OPĆINSKOG VIJEĆA

 Muhamed Jusufović

■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■

Temeljem članka 23. Statuta općine Žepče i članka 98. Poslovnika o radu Općinskog vijeća (''Službeni glasnik Općine Žepče'', broj:4/09), Općinsko vijeće je na svojoj 39. sjednici održanoj 22.10.2020.godine donijelo

**Z A K LJ U Č A K**

1. Usvaja se Izvod iz Zapisnika sa 38. sjednice Općinskog vijeća održane 29.09.2020.godine.
2. Ovaj Zaključak stupa na snagu danom donošenja i objaviti će se u Službenom glasniku općine Žepče.

Broj: 01-04-157/20 PREDSJEDAVAJUĆI

Datum, 03.11.2020.godine OPĆINSKOG VIJEĆA

 Muhamed Jusufović

■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■■

**S A D R Ž A J**

* Odluka o izmjeni i dopuni Odluke o stjecanju svojstva javnog dobra u općoj upotrebi
* Odluka o usvajanju parcijalne izmjene Regulacionog plana grada Žepče, po zahtjevu Zorana Travančić
* Odluka o usvajanju parcijalne izmjene Regulacionog plana grada Žepče, po zahtjevu Općinskog načelnika
* Zaključak-broj:01-04-155/20
* Zaključak-broj:01-34-156/20
* Zaključak-broj:01-04-157/20